ສະພາແຫ່ງຊາດຝຣັ່ງຮັບຮອງເອົາສັນຍາຄູ່ຮ່ວມມື (PCA )ຫວຽດນາມ-ສະຫະພາບເອີຣົບ (EU)
(ທ່ານ Pascal Deguilhem, ສະມາຊິກລັດຖະບານສະພາ,
ປະທານກຸ່ມ ສະມາຊິກລັດຖະສະພາມິດຕະພາບຝຣັ່ງ-ຫວຽດນາມ)
ວັນທີ 17 ມີນາ, ສະພາແຫ່ງຊາດຝຣັ່ງຮັບຮອງເອົາ ສັນຍາຄູ່ຮ່ວມມື ແລະ ຮ່ວມມືຮອບດ້ານ (PCA) ຫວຽດນາມ-ສະຫະພາບເອີຣົບ(EU) ຢ່າງເປັນທາງການ. ສັນຍາດັ່ງກ່າວ ໂດຍສະພາແຫ່ງຊາດຝຣັ່ງ ຮັບຮອງເອົາດ້ວຍຄວາມເຫັນດີເປັນເອກະພາບສູງ, ພາຍຫຼັງທີ່ໄດ້ຮັບການສະໜັບສະໜູນຢ່າງເຂັ້ມແຂງ ຈາກກຳມາທິການການຕ່າງປະເທດ ຂອງສະພາແຫ່ງຊາດຝຣັ່ງ ກ່ອນນີ້ສອງສາມວັນ. ເຫດການນີ້ ຈະເປັນບາດກ້າວເລີ່ມຕົ້ນທີ່ສຳຄັນ ເພື່ອໃຫ້ການພົວພັນ ຫວຽດນາມ-EU ເວົ້າລວມ ແລະ ຫວຽດນາມ-ຝຣັ່ງ ເວົ້າສະເພາະ ພັດທະນາຢ່າງຂະຫຍັນຂັນແຂງ ແລະໝັນຄົງກ່ວາ. ຕີລາຄາ ກ່ຽວກັບຄວາມໝາຍ ຂອງເລື່ອງສະພາແຫ່ງຊາດຝຣັ່ງ ຮັບຮອງເອົາສັນຍາ PCA, ທ່ານ Pascal Deguilhem, ສະມາຊິກລັດຖະບານສະພາ, ປະທານກຸ່ມ ສະມາຊິກລັດຖະສະພາມິດຕະພາບ ຝຣັ່ງ-ຫວຽດນາມ ໃຫ້ຮູ້ວ່າ:
ຂອບສັນຍາແມ່ນີ້ມີຄວາມສຳຄັນທີ່ສຸດ ໃນການຊຸກຍູ້ການພົວພັນ ລະຫວ່າງ ສອງປະເທດຂອງພວກເຮົາ ກໍ່ຄື ລະຫວ່າງ ຫວຽດນາມ ແລະ EU. ໂດຍຜ່ານການພົວພັນທາງການທູດ, ເສດຖະກິດ, ສັນຍາແມ່ນີ້ ອະນຸຍາດ ໃຫ້ຫັນເປັນຫຼາຍຝ່າຍ, ຊຸກຍູ້ການຮ່ວມມືໃນຫຼາຍຂົງເຂດ, ເຮັດໃຫ້ການພົວພັນ ສອງຝ່າຍຂະຫຍັນຂັນແຂງຍິ່ງໆຂື້ນ.
ກ່ອນໜ້ານັ້ນ, ໃນວັນທີ 17/02/2015, ກອງປະຊຸມສະພາສູງຝຣັ່ງ ໄດ້ຮັບຮອງເອົາ PCA ຫວຽດຍນາມ-EU. ຖັດຈາກເລື່ອງສະພາສູງຝຣັ່ງ ສຳເລັດການຮັບຮອງເອົາ PCA , ຫວຽດນາມ ຍັງຕ້ອງລໍຖ້າ ສອງປະເທດ ອີຕາລີ ແລະ ເກຼັກ ຮັບຮອງເອົາອີກ ເພື່ອໃຫ້ສັນຍາໄດ້ຮັບການຜັນຂະຫຍາຍ ຢ່າງເປັນທາງການ.
(ແຫຼ່ງຄັດຈາກ VOV)A